საერთაშორისო გეოგრაფიული კავშირი

საერთაშორისო გეოგრაფიული კავშირი (  IGU) — მსოფლიოს გეოგრაფთა საერთაშორისო სამეცნიერო გაერთიანება. პირველი საერთაშორისო კონგრესი ჩატარდა 1871 წელს ქალაქ ანტვერპენში. თანამედროვე სახით ოფიციალურად დაარსდა 1922 წელს ბელგიის ქალაქ ბრიუსელში. ხელმძღვანელი ორგანოა — აღმასრულებელი კომიტეტი, რომელიც შედგება პრეზიდენტის, 8 ვიცე-პრეზიდენტის, გენერალური მდივნისა და ხაზინადარისგან. ადრეული წლებიდანვე გეოგრაფთა სამეცნიერო გაერთიანებამ გამოიმუშავა საერთაშორისო ორგანიზაციის სტრუქტურა, რომელიც დღემდე არსებობს.

დღეს, ისევე როგორც XIX საუკუნის მიწურულს, საერთაშორისო გეოგრაფიული კავშირის სტრუქტურა შეიცავს 3 ძირითად კომპონენტს: გენერალური ასამბლეა, რომელიც გვევლინება კავშირის უმაღლეს ორგანოდ და შედგება დელეგატებისაგან. გენერალური ასამბლეის სხდომა იმართება კონგრესის მსვლელობისას. აღმსასრულებელი კომიტეტი შედგება პრეზიდენტის, 8 ვიცე-პრეზიდენტის, გენერალური მდივნისა და ხაზინადარისგან. კომისიები და კვლევითი ჯგუფები მოქმედებენ მუდმივ საფუძველზე. საერთაშორისო გეოგრაფიული კავშირმა თავისი არსებობის მანძილზე მსოფლიოს სხვადასხვა ქვეყანაში ჩაატარა დაახლოებით 30-მდე საერთაშორისო კონგრესი, რომელიც თავის მხრივ, იმართება 4 წელიწადში ერთხელ.

საერთაშორისო გეოგრაფიული კავშირის მიზანია გეოგრაფიული კვლევის კოორდინაცია მსოფლიო მასშტაბით, გეოგრაფიული კვლევის შედეგების მოსმენა გეოგრაფიულ კონგრესებსა და რეგიონულ კონფერენციებზე და მათი პუბლიკაცია.საერთაშორისო გეოგრაფიული კავშირი — დიდი საბჭოთა ენციკლოპედია

ამჟამად საერთაშორისო გეოგრაფიული კავშირი აერთიანებს გეოგრაფებს მსოფლიოს 87 ქვეყნიდან. კონგრესებს შორის მუშაობს 34 კომისია და 4 კვლევითი ჯგუფი, რომლებიც მოიცავენ გეოგრაფიის პრობლემების ფართო სპექტრს.

საერთაშორისო გეოგრაფიული კავშირის სამუშაო ენებია ინგლისური და ფრანგული. საერთაშორისო გეოგრაფიული კავშირის საქმიანობის შედეგები რეგულარულად ქვეყნდება ბიულეტენებში, რომელიც გამოიცემა 2 ენაზე წელიწადში რამდენიმეჯერ და აგრეთვე საერთაშორისო გეოგრაფიული კავშირის ოფიციალურ საიტზე.

აღსანიშნავია, რომ საერთაშორისო გეოგრაფიული კავშირის ვიცე-პრეზიდენტი 1972-1979 წლებში იყო ქართველი გეოგრაფი თეოფანე დავითაია.International Scientific Conference

 პრეზიდენტები 
+ საერთაშორისო გეოგრაფიული კავშირის პრეზიდენტებირცხ.წლები პრეზიდენტიქვეყანა 1  1922 – 1924  პრინცი ბონაპარტი     2  1924 – 1928  გენერალი ვაჩელი    3  1928 – 1931  გენერალი ბურჟუა    4  1931 – 1934  ისაია ბოუმანი    5  1934 – 1938  ჩარლზ კლოუზი    6  1938 – 1949  ემანუელ დე მარტონი     7  1949 – 1952  ჯორჯ კრესი    8  1952 – 1956  ლორენს დადლი სტამპი   9  1956 – 1960  ჰანს ალმანი   10  1960 – 1964  კარლ ტროლი   11  1964 – 1968  შიბა ჩატერჯი   12  1968 – 1972  სტანისლავ ლეშიცკი   13  1972 – 1976   ჟან დრეში     14  1976 – 1980  მაიკლ ჯონ უაიზი   15  1980 – 1984  აკინ მაბოგუნჯე   16  1984 – 1988  პიტერ სკოტი   17  1988 – 1992  რონალდ ფუკსი    18  1992 – 1996  ჰერმან ვერსტაპენი    19  1996 – 2000   ბრუნო მესერლი    20  2000 – 2004  ენ ბატიმერი    21  2004 – 2006  ადალბერტო ვალეგაzmarł na urzędzie 2006-08; wakat do roku 2008    22  2008 – 2012  რონალდ ფრენსის აბლერი    23  2012 – 2016  ვლადიმერ კოლოსოვი    24  2016 – დღემდე  იუკიო ჰიმიიამა   

რესურსები ინტერნეტში 
საერთაშორისო გეოგრაფიული კავშირი / Union Géographique Internationale
საერთაშორისო გეოგრაფიული კავშირი / Russian National Committee 

სქოლიო

კატეგორია:გეოგრაფიული საზოგადოებები